Leisi Püha Olga kogudus
Leisi Püha Olga kogudus on õigeusu kogudus, mis tegutseb Saare maakonnas Saaremaa vallas Leisi alevikus. Kogudus kasutab Leisi Püha Olga kirikut. Kogudus asutati 1850. aastal. Koguduse esimene preester oli Malein Mihail. 1890. aastal oli koguduses 2946 liiget, 1913. aastal 1081 liiget (pärast Pärsamaa ja Metsküla koguduste eraldumist), 1930. aastal 824 liiget. 1970. aastal oli kogudusel 91 annetajaliiget (teenistusel käis keskmiselt 27) ja 1998. aastal 47 annetajaliiget.